बिनोदिनी दासी

बिनोदिनी दासी (१८६२ - १९४१) कलकत्ता की बंगाली भाषा की प्रसिद्ध नाट्य अभिनेत्री थीं। वे नटी बिनोदिनी के नाम से भी प्रसिद्ध थीं। उन्होंने केवल १२ वर्ष की आयु में अभिनय करना आरम्भ किया और २३ साल की उम्र तक इस क्षेत्र में जुड़ी रही। इसके बाद उन्होंने १९१३ में अपनी आत्मकथा लिखी जो आमार कथा ('मेरी बात") नाम से प्रकाशित हुई थी।

जीवनी

१८६२ में जन्मी बिनोदिनी, जिन्होंने अपने करियर की शुरुआत एक बारह वर्ष की उम्र में ही कर दी थी जब उन्होंने कलकत्ता के नेशनल थिएटर के संस्थापक गिरीश चंद्र घोष की मेंटरशिप के तहत १८७४ में पहली बार एक नाटक में भूमिका निभाई थी। इस तरह बंगाली रंगमंच के दर्शकों के बीच यूरोपीय थिएटर के प्रोसेकेनियम से प्रेरित उनका कैरियर शुरू हुआ था। बारह साल के करियर के दौरान उसने अस्सी से अधिक भूमिकाएँ निभाईं, जिनमें प्रमिला, सीता, द्रौपदी, राधा, आयशा, कैकेयी, मोतीबाई और कपालकुंडला शामिल थीं। वह अपनी आत्मकथा लिखने वालों में थिएटर की पहली दक्षिण एशियाई अभिनेत्रियों में से एक थीं।

१९वीं सदी के बंगाल के महान संत रामकृष्ण परमहंस १८८४ में उनके नाटक को देखने आए थे। वह बंगाली रंगमंच की एक अग्रणी उद्यमी थीं और उन्होंने यूरोपीय और देशी शैलियों के माध्यम से मंच मेकअप की आधुनिक तकनीकों की शुरुआत की।

लोकप्रिय संस्कृति में

नटी बिनोदिनी, १९९४ में बनी बंगाली फिल्म थी जिसमें प्रसोनजित चटर्जी और देबश्री राय ने अभिनय किया था। यह फिल्म इन्हीं के ऊपर बनाई गयी थी।

नटी बिनोदिनी, उनकी आत्मकथा पर आधारित एक नाटक, "आमेर कथा" पहली बार १९९५ में नेशनल स्कूल ऑफ़ ड्रामा रिपर्टरी कंपनी द्वारा प्रस्तुत किया गया था, जिसमें मुख्य भूमिका अभिनेत्री के रूप में सीमा बिस्वास ने निभाई थी, फिर २००६ में, प्रसिद्ध रंगमंच निर्देशक अमल अल्लाना ने एक नाटक का निर्देशन किया था। नाम वही रखा गया था जो १९९४ में प्रस्तुत किया गया था।

सन्दर्भ

स्रोत

 
 
 
 
 

भारतीय अभिनेत्री
भारतीय लेखक
1862 में जन्मे लोग
१९४१ में निधन